Indstilling til valg af ESCO-vejbelysning 
Sagsfremstilling 
28.       Indstilling til valg af ESCO-vejbelysning - Åbent 
  
  
SAGENS INDHOLD 
Byrådet besluttede 26. februar 2013, at Teknik og Kultur skulle iværksætte et ESCO-udbud af vejbelysningen. I 
sagen blev besluttet en række principper for den fremtidige drift og belysning, som Teknik og Kultur har indarbejdet i 
udbuddet. 
  
[adresse] tegnede efter udbud i 2007 en drifts- og vedligeholdelsesaftale med Elro (senere EnergiMidt). 
Aftalen var i første omgang gældende frem til 31. april 2011. Aftalen er efterfølgende forlænget to gange, således at 
aftalen i princippet udløb 1. januar 2014, men løber indtil, der er indgået en anden aftale.  
  
Teknik og Kultur har siden 2009 arbejdet med at finde en langsigtet løsning for en renovering af [adresse] 
Kommunes vejbelysningsanlæg. Arbejdet har været igangsat på baggrund af EU’s ECO Designdirektiv fra 2008. 
  
Direktivet fastlægger, at det fra 2015 ikke vil være muligt at købe kviksølvlyskilder. Der sidder kviksølvslyskilder i 
omkring halvdelen af Favrskov Kommunes ca. 11.000 belysningsarmaturer. Med afsæt i vejbelysningsplanens 
principper og retningslinjer anviser ESCO-udbuddet en løsning af problemstillingen. 
  
Målet med ESCO-udbuddet er samtidig at forny belysningsanlægget og tilgodese belysningskravene. Dette skal ske 
af hensyn til trafiksikkerheden og til de tryghedsskabende og kriminalpræventive forhold for borgerne. Et andet mål 
har været at skabe sammenhæng og harmonisering i belysningen, der kommer til at fremstå mere æstetisk og 
arkitektonisk i hele [adresse]. 
  
Teknik- og Miljøudvalget besluttede 3. december 2013, at Teknik og Kultur på baggrund af det afholdte udbud 
vedrørende gadebelysning, skulle forberede indgåelse af kontrakt med ELCON for den fremtidige renovering, drift- 
og vedligeholdelse af kommunens samlede vejbelysningsanlæg.  
  
Det var på baggrund af overslag fra bygherrerådgiver vurderingen i forbindelse med Teknik- og Miljøudvalgets 
behandling af sagen 3. december 2013, at et ESCO-projekt kunne gennemføres med en tilbagebetalingstid på 15-
 
Teknik- og 
Miljøudvalget 
6. marts 2014 
Sagsnr. 710-2009-
47485 
Dok.nr. 710-2014-
51988 
Sagsbehandler 
DPATH 
  
Tidl. politisk behandling 
TM-U, 07.02.13, pkt.6, ØK 19.02.13 pkt.24, BY 
26.02.13 pkt.23, TM-U, 03.12.13, pkt.110 
Forventet sagsgang 
TM-U, ØK, BY 
Lovgrundlag 
Lov om offentlige veje og gældende regler for 
EU-udbud  
20 år. Teknik og Kultur vurderer nu, at tilbagebetalingstiden er 12,6 år. Tegnes der en 15 årig aftale med ELCON, vil 
der således kunne opnås en samlet årlig budgetbesparelse på 4,75 mio. kr., når anlægsprojekterne er 
gennemførte.   
Der skal i denne sag tages stilling til om: 
  
· Der skal indgås kontrakt med ELCON om renovering, drift og vedligeholdelse af gadebelysningen i [adresse] 
Kommune (bilag 1). 
· Kommunen eller ELCON skal finansiere renoveringen af gadebelysningen jævnfør vedhæftede finansieringsforslag 
(bilag 2). 
· Den nuværende belysning udenfor bymæssig bebyggelse ønskes nedtaget i henhold til principperne i 
belysningsplanen (bilag 3). 
· Der på flere veje, stier og pladser af æstetiske hensyn skal ske en opgradering af de tilbudte armaturer (bilag 4). 
· Værdien af kommunens CO2-besparelse i forbindelse med energirenoveringen af gadebelysningen skal sælges 
og anvendes til energiinvestering i gadebelysningen. 
  
Aftalen med ELCON tager afsæt i de overordnede principper i belysningsplanen: 
  
· Kviksølvlyskilder og lysstofrør udskiftes. 
· Natdæmpning i tidsrummet kl. 23-05 med undtagelse af steder med lovkrav om belysning (regulerede kryds, 
rundkørsler og fodgængerfelter). 
· Vejbelysningsanlæg på træ- og gittermaster udskiftes helt. 
· Luftledninger kabellægges, hvor det er relevant, i samarbejde med de el-forsyningsselskaber, der opererer i 
kommunen. 
· Gamle anlæg i åbent land skal vurderes nærmere inden eventuel fornyelse. Såfremt disse ikke mere er nødvendige 
i forhold til trafiksikkerhed og tryghed, kan der undlades opsætning af nye anlæg. Eventuel sløjfning af den type 
anlæg skal godkendes i Teknik- og Miljøudvalget. 
· LED-armaturer kan anvendes, hvis de opfylder vejledende vejregler og lovkrav i lysregulerede kryds, 
fodgængerovergange og rundkørsler. 
· LED-armaturer skal garanteres levedygtighed udover kontraktperioden. 
· Fordeling 50/50 mellem ESCO-firma og [adresse] af et eventuelt besparelsesprovenu ud over den 
garanterede energibesparelse. 
  
Teknik og Kultur har truffet aftale med den nuværende driftsoperatør EnergiMidt om at foretage drift og 
vedligeholdelse af kommunens samlede belysningsanlæg, indtil en evt. aftale med ELCON træder endeligt i kraft, 
forventeligt pr. 1. maj 2014. 
  
Indgås der ikke aftale med ELCON, vil der kunne indgås endnu en midlertidig forlængelse omkring driften med 
EnergiMidt. Udfordringen omkring udskiftning af kviksølvs- og lysrørsarmaturer vil derved ikke være løst. 
  
Teknik og Kultur har gennemført et udbud af sparet CO2 i vejbelysningsprojektet. CO2 udbydes på den måde, at de 
bydende skal garantere at yde tilskud til projektet i forhold til den sparede energi. NRGI har afgivet det højeste bud 
på 0,362 kr. pr. KWh, svarende til en samlet betaling på 443.000 kr. Teknik og Kultur vurderer, at der er opnået en 
fornuftig pris på den udbudte CO2-kvote, og at CO2-kvoten bør sælges i lighed med andre kommuner, der 
gennemfører større energibesparende tiltag på vejbelysningsområdet. 
  
VURDERING 
Teknik og Kultur har i forbindelse med Teknik- og Miljøudvalgets behandling af sagen i december 2013 vurderet, at 
ELCON har afgivet det økonomisk mest fordelagtige tilbud. Teknik og Kultur foreslår af æstetiske og arkitektoniske 
årsager tilkøb af armaturer for 3,1 mio. kr. ELCON vil efter tilkøbet fortsat have afgivet det økonomisk mest 
fordelagtige tilbud (bilag 4 og 5).   
  
I overensstemmelse med Belysningsplanen anbefaler Teknik og Kultur som udgangspunkt, at belysningsanlæg i det 
åbne land nedtages i forbindelse med renoveringsprojektet, såfremt de ikke har væsentlig betydning for 
trafiksikkerheden og trygheden. En række anlæg i det åbne land vurderes i henhold til sagens bilag 3, at have 
væsentlig betydning for trafiksikkerheden og trygheden. 
  
Andre anlæg vurderes ikke at have en væsentlig betydning for trafiksikkerhed og tryghed. Det drejer som om 
følgende anlæg (se kortbilag): 
  
· Svejstrup, [adresse] (fra nr.10 - 12, 4 stk. gl. master/luftledninger) 
· Houlbjerg, Ludvig Kristensen (ved nr.32, 2 stk. gl. master/luftledninger) 
· Vissing, Paula Christiansen (ved nr.34, 1. stk. gl. master/luftledninger) 
· Jon Christiansen, [adresse] (fra nr.3 - 33, 11 stk. gl. master/luftledninger) 
· Granslev, Møllegyden (fra nr.16 - 18, 3 stk. gl. master/luftledninger) 
· Granslev, [adresse] (fra nr.38 – 42, 3 stk. gl. master/luftledninger) 
· Bøstrup, Bøstrupvej (fra nr.1 – 5, ca. ca. 9 stk. gl. master/luftledninger) 
· Bøstrup, Rapsvænget/Hammelvej (fra nr.240 - 245, 5 stk. gl. master/luftledninger) 
· Terp, [adresse] (ved nr. 23 og Sonja Mathiesen, 2. gl. master/luftledninger). 
  
Hvis man vælger at forny ovenstående anlæg i det åbne land, selv om de ikke vurderes nødvendige af hensyn til 
trafiksikkerhed eller tryghed, vil det medføre en merudgift på 386.000 kr. i anlæg og 6.784 kr. årligt i strøm (de 
enkelte anlæg fremgår af bilag 3). 
  
Teknik og Kultur har gennemgået det fremlagte tilbud fra ELCON og vurderet, at de valgte armaturer lever op til 
Favrskov Kommunes lystekniske krav, der er beskrevet i Belysningsplanen, som er grundlag for kravspecifikationen 
i det gennemførte udbud. 
  
Teknik og Kultur vurderer dog, at der af æstetiske og arkitektoniske grunde bør opgraderes i forhold til tilbuddet til 
andre armaturer på boligveje, stier og pladser. Af hensyn til både det æstetiske og af hensyn til en fremadrettet 
rationel drift, vurderer Teknik og Kultur, at armaturvalget bør være enkelt og med et mindre udvalg af armaturer. 
Hovedprincipper for armaturvalg er præsenteret i bilag 4. 
I ELCONs tilbud er en option for renovering af belysningen på de overordnede indfaldsveje og bymidter i de fire 
hovedbyer på 3,0 mio. Teknik og Kultur vurderer, at optionen bør udnyttes i projektet, dog således, at der i stedet for 
en generel renovering udpeges konkrete steder i de fire hovedbyer, hvor der skal ske en opgradering af 
belysningsanlæggene. 
  
Fordelen ved at vælge ESCO er, at energibesparelsen er garanteret af entreprenøren, og kommunen har overblik 
over udgifterne. Renoveringen sker indenfor aftaleperioden, og kommunen skal alene bruge ressourcer på kontrol 
og godkendelser i forhold til kontrakten. Entreprenøren har interesse i at opnå energibesparelsen tidligt i forløbet, da 
det er en del af betalingen og dermed også en økonomisk gevinst for kommunen. Samtidigt kan projektet realiseres 
indenfor forvaltningens nuværende ressource- og kompetenceramme, hvorimod det vil kræve tilførsel af ekstra 
administrative resurser, hvis Teknik og Kultur selv skal forestå arbejdet. 
  
INDDRAGELSE/KOMMUNIKATION 
Resultatet af den endelige plan for gadelysrenoveringen offentliggøres på kommunens hjemmeside efter Byrådets 
endelige godkendelse. 
  
ØKONOMISKE KONSEKVENSER 
Der er i driftsbudgettet for 2014-17 afsat 10,7 mio. kr. årligt til drift og vedligeholdelse (inkl. elforbrug) af de 
kommunale vejbelysningsanlæg. Dette beløb er udgangspunkt for beregningerne af den samlede businesscase, 
herunder tilbagebetalingstiden.  
  
Herudover er der i lighed med tidligere år i investeringsoversigten i budget 2014-17 afsat 1,0 mio. kr. årligt i 
rådighedsbeløb (anlæg) til vedligehold af vejbelysningsanlæggene. Det endelige beløb for de enkelte budgetår 
fastlægges dog i forbindelse med de kommende års budgetlægninger. 
  
Driftsudgifter: vedligehold og el 
Aftalen medfører, at der indgås en bindende aftale i 15 år om vedligehold af gadelyset til en samlet pris på 12,7 mio. 
kr., svarende til ca. 0,85 mio. kr. årligt. Herudover anbefaler Teknik og Kultur, at der afsættes 1,0 mio. kr. årligt til 
udgifter til signalanlæg, udbedring af hærværk, rådgivning og lignende, hvoraf 0,5 mio. kr. er forhåndsdisponeret til 
signalanlæg, som ligger udenfor ESCO-kontrakten. Samlet set foreslås der dermed afsat 1,85 mio. kr. årligt til 
vedligeholdelse i den 15-årige kontraktperiode. 
  
Den hidtidige udgift til vedligehold af vejbelysningsanlæggene har til sammenligning været på ca. 4,6 mio. kr. (i 
2014-prisniveau). Dog har vedligeholdet af vejbelysningsanlæggene i 2012 og 2013 været holdt på et minimum, da 
Teknik og Kultur har afventet den endelige stillingtagen til, hvordan udskiftningen af kviksølvlyskilder skal ske. Ved 
indgåelse af kontrakten opnås derfor en besparelse på vedligehold på 2,75 mio. kr. årligt i kontraktperioden. 
Den nuværende el-udgift er i 2014-priser ca. 6,1 mio. kr. Den garanterede besparelse på el-udgiften er i tilbuddet fra 
ELCON fastsat til 1,260 mio. kWh, svarende til ca. 2,0 mio. kr. årligt fra 2017 (ved en kWh-pris på 1,60 kr.), når 
anlægsinvesteringen er fuldt ud gennemført. I anlægsperioden vil besparelsen slå igennem i takt med udskiftningen. 
En eventuel besparelse udover den i aftalen garanterede besparelse deles ligeligt mellem ELCON og [adresse] 
Kommune. 
  
Anlægsudgifter og finansiering 
Af tilbuddet fra ELCON med de foreslåede tilkøb og fravalg fremgår det, at der skal afsættes 40,9 mio. kr. i 
anlægsinvestering i perioden 2014-17.  
  
Salg af energibesparelse (CO2-kvoten) giver en indtægt på i alt 0,44 mio.kr. Denne indtægt kan medgå til 
finansiering af anlægsinvesteringen, hvorved der er nettoudgifter til anlæg/anskaffelser på 40,4 mio. kr. 
  
Teknik og Kultur vurderer, at der er to muligheder for finansiering af anlægsinvesteringen på 40,4 mio. kr. 
  
Den ene mulighed er at lade ELCON stå for finansieringen. Der er i tilbuddet fra ELCON opgivet en 
finansieringsudgift (renter, gebyrer o.l.) på 11,2 mio. kr. ekskl. finansiering af evt. tilkøb. Det foreslås, som tidligere 
nævnt, at der foretages tilkøb for i alt 6,1 mio. kr., samt fravælges udskiftning af dele af belysningen i det åbne land, 
da disse anbefales nedtaget. Det vurderes, at tilkøbene vil medføre en ekstra finansieringsudgift på 1,8 mio. kr. ved 
uændret rentefod. I alt vil finansieringsudgiften til ELCON være på 13,0 mio. kr. 
  
Der er ifølge Nikolaj Steffensen mulighed for, at kommunen kan optage lån til energibesparende foranstaltninger 
i bygninger eller anlæg. 
  
Ved at vælge kommunal låneoptagelse vil den samme anlægsinvestering på 40,4 mio. kr. medføre en 
finansieringsudgift på i alt ca. 9,5 mio. kr. over låneperioden (baseret på en fast rente på 3,45 %). 
  
Den samlede finansieringsudgift vil dermed være 3,5 mio. kr. mindre ved kommunal låneoptagelse, end ved at lade 
ELCON finansiere anlægsinvesteringen. 
  
Det anbefales på den baggrund, at der vælges kommunal lånefinansiering, og at lånet optages som et 15-årigt lån. 
Dermed vil løbetiden på lånet stort set modsvares af kontraktperioden. Lånene optages i forbindelse med de årlige 
låneoptagelser, efterhånden som anlægsudgifterne afholdes. Det bemærkes i den forbindelse, at levetiden for de 
udskiftede master forventes at være ca. 40 år og levetiden for de skiftede armaturer ca. 20 år. Lyskilderne har en 
garanteret levetid svarende til kontraktperioden.  
  
Med en årlig besparelse på 2,0 mio. kr. på el-udgiften og en besparelse på 2,75 mio. kr. på vedligeholdet af 
vejbelysningsanlæggene i kontraktperioden, er der samlet en årlig driftsbesparelse på ca. 4,75 mio. kr., når 
udskiftningen af belysningsanlæggende er fuldt gennemført i 2017. Denne besparelse skal finansiere 
anlægsinvesteringen og forrentningen heraf. Der er dermed en tilbagebetalingstid på 12,6 år, inkl. betaling af 
renteudgifter. Tilbagebetalingstiden er beregnet ud fra en fast el-pris på 1,60 kr./kWh.´ 
  
Til beregningen af tilbagebetalingstiden skal det bemærkes at såfremt real-prisen på el stiger i kontraktperioden, vil 
værdien af besparelsen blive større og dermed bidrage til en kortere tilbagebetalingstid. 
  
I nedenstående tabeller beskrives hovedtrækkene af de økonomiske konsekvenser ved at indgå kontrakt med 
ELCON. 
  
Tabel 1 - Anlæg 
  
Tabel 2 - Driftsbudget 
  
I vedlagte betalingsplan (bilag 2) beskrives de nærmere detaljer omkring den økonomiske konsekvens for [adresse] 
Kommune over de næste 15 år. 
  
Der skal således afsættes anlægsbeløb (rådighedsbeløb) for i alt 40,9 mio. kr., som fordeles jf. ovenstående tabel 1. 
Der skal samtidigt gives bevilling til hele investeringen, og de afsatte anlægsbeløb vil være forhåndsprioriteret i de 
kommende års budgetlægninger i de respektive budgetår. 
  
  
  
  
  
INDSTILLING 
Teknik- og kulturdirektøren indstiller til Byrådet: 
  
1. At der indgås kontrakt med ELCON for drift og vedligeholdelse af kommunens belysningsanlæg for en 15- årig 
periode frem til 30. marts 2029 (bilag 1). 
2. At ELCONs tilbud med hensyn til armaturvalg accepteres med tilkøb til en samlet udgift på ca. 3,1 mio. kr. (jf. bilag 
6), og acceptere option på 3 mio. kr. til fornyelse og forbedring af belysningen i hovedbyerne. 
3. At der i overensstemmelse med Belysningsplanen træffes beslutning om, at nedtage gadebelysningen udenfor 
bymæssig bebyggelse jf. den til sagen vedhæftede liste (bilag 3) omfattende 40 master med armaturer. 
4. At godkende salg af energibesparelseskvote (CO2-kvote) for i alt 443.000 kr. 
5. At der afsættes et rådighedsbeløb på i alt 40.858.000 kr. i 2014-17 til anlægsprojekt ’ESCO på vejbelysning’ i 
henhold til tabel 1. Rådighedsbeløbet finansieres ved salg af energibesparelseskvote og ved kommunal 
  
2014 
2015 
2016 
2017 
I alt 
Investering 
13,113 
11,052 
13,131 
3,562 
40,858 
Lån 
-13,113 
-10,945 
-12,963 
-3,394 
-40,415 
Salg af 
energibesparelse 
  
-0,107 
-0,168 
-0,168 
-0,443 
Mio. kr. 
2014 
2015 
2016 
2017 
2018 
Vejbelysning 
  
  
  
  
  
Driftsbudget 
10,655 
10,655 
10,655 
10,655 
10,655 
Besparelse, el 
-0,364 
-1,011 
-1,819 
-2,009 
-2,009 
Besparelse, 
vedligehold 
-2,657 
-2,544 
-2,644 
-2,744 
-2,744 
I alt 
driftsbesparelse 
-3,021 
-3,555 
-4,463 
-4,753 
-4,753 
  
  
  
  
  
  
Finansiering 
  
  
  
  
  
Joan Olesen 
0,0 
0,809 
1,802 
2,971 
3,541 
låneoptagelse. 
6. At der gives anlægsbevilling på 40.858.000 kr. finansieret ved de afsatte rådighedsbeløb i 2014-2017. 
7. At der gives en tillægsbevilling til vejbelysningsbudgettet på [adresse] kr. i 2014, i henhold til tabel 2. 
Tillægsbevillingen i overslagsårene håndteres i forbindelse med den tekniske budgetlægning for 2015-18. 
8. At låneydelserne optages i det tekniske budget for 2015-18. 
  
  
BESLUTNING 
  
  
  
Bilag 
  
  
  
  
Teknik- og Miljøudvalget, 6. marts 2014: 
Fraværende: Alvin Klausen 
  
Ad. 1 Indstilles godkendt. 
Ad. 2. Indstilles godkendt, idet Teknik- og Miljøudvalget præciserer, at den beskrevne option på 3. mio. kroner 
evt. kan anvendes i hele kommunen. 
Ad. 3. Indstilles godkendt, idet Teknik- og Miljøudvalget foreslår, at der nedtages enkelte 
gadebelysningsanlæg uden for bymæssig bebyggelse på udvalgte strækninger. Der udarbejdes et revideret 
bilag 3, der viser de anlæg, som udvalget foreslår nedtaget, som vedlægges sagen i den videre politiske 
behandling. 
Ad. 4, 5, 6 og 7: Indstilles godkendt, idet beløbene tilrettes i henhold til indstillingspunkt 3. 
Ad. 8: Indstilles godkendt. 
  
  
  
  
  
  
Bilag 1 - Kontrakt med ELCON 
710-2014-43961 
Bilag 2 - Betalingsplan vejbelysning 2014-2029 
710-2014-20684 
Bilag 3 - Nedtagning af belysning i åben land 
710-2014-43254 
Bilag 4 - Hovedprincipper 
710-2014-37223 
Bilag 5 - Licitation 12.11.13 
710-2014-28155 
Bilag 6 - Redegørelse og økonomi ved valgte 
tilkøb 
710-2014-37229 
Bilag 7 - Oversigt over trafik og lokalveje 
710-2014-37235 
Kortbilag: Oversigtskort gadebelysning 
710-2014-52214 
Kortbilag: Lars Kristiansen 
710-2014-52209 
Kortbilag: Bøstrup og [adresse] 
710-2014-52211 
Kortbilag: [adresse] og Gert Kristensen 
710-2014-52212 
Kortbilag: [adresse] og Agnete Nissen 
710-2014-52213 
